კანტოს მთები
კანტოს მთები (იაპონ. 関東山地) — ქედი იაპონიაში, კუნძულ ჰონსიუზე. ადმინისტრაციულად ვრცელდება გუმის, საიტამის, კანაგავის, ნაგანოსა და იამანასის პრეფექტურების ტერიტორიაზე. ჩრდილოეთიდან სამხრეთისაკენ გადაჭიმულია 130 კმ-ზე, ხოლო აღმოსავლეთიდან დასავლეთისაკენ 60 კმ-ზე. მოქცეულია კანტოს ვაკის დასავლეთით. აქვს დაახლოებით ელიფსური ფორმა. მაქსიმალური სიმაღლე 2601 მ (მთა კიტაოკუსენჯო). დასავლეთით ებმის აკაიშის ქედს. კანტოს მთები აგებულია პალეოზოური, მეზოზოური და კაინოზოური ქანებით. განვითარებულია ჰიდროგრაფიული ქსელი. გაშენებულია ხელოვნური ტყეები.